Source: http://docplayer.hu/37748-4-kozolje-a-rendorseggel-ha-orvosi-segitsegre-van-szuksege-tudassa-a-rendorseggel-ha-beteg-vagy-megserult-az-orvosi-ellatas-ingyenes.html
Timestamp: 2019-01-22 23:24:42+00:00

Document:
4. Közölje a rendőrséggel, ha orvosi segítségre van szüksége. Tudassa a rendőrséggel, ha beteg vagy megsérült. Az orvosi ellátás ingyenes. - PDF
Download "4. Közölje a rendőrséggel, ha orvosi segítségre van szüksége. Tudassa a rendőrséggel, ha beteg vagy megsérült. Az orvosi ellátás ingyenes."
1 Ismerje a jogait az őrizetbe vétel alatt! Anglia és Wales joga garantálja a jelen Tájékoztatóban ismertetett jogait, amelyek megfelelnek a büntető eljárás során a tájékoztatáshoz való jogról szóló 2012/13/EU irányelvnek. Ezen az oldalon összefoglaljuk az önt a rendőrségen megillető jogokat. Részletesebb információkat találhat a következő oldalakon az pontban. A teljes ismertetés a rendőrség C Működési szabályzatában olvasható. 1. Közölje a rendőrséggel, ha ügyvéd segítségét szeretné igénybe venni a rendőrségen való tartózkodása alatt. Ez a szolgáltatás ingyenes. 2. Közölje a rendőrséggel, ha értesíteni szeretne valakit a hollétéről. Ez a szolgáltatás ingyenes. 3. Közölje a rendőrséggel, ha szeretné látni a rendőrség szabályzatát, amelyet Működési szabályzatnak hívnak. 4. Közölje a rendőrséggel, ha orvosi segítségre van szüksége. Tudassa a rendőrséggel, ha beteg vagy megsérült. Az orvosi ellátás ingyenes. 5. Ha kérdéseket tesznek fel önnek a gyanított bűncselekményről, nem kell mondania semmit sem. Ha azonban a kihallgatás során nem említ valamit, amelyre később támaszkodni kíván a bíróságon, ez árthat a védelmének. Bármi, amit mond, bizonyítékként felhasználható. 6. A rendőrség köteles közölni önnel, hogy szerintük ön milyen bűncselekményt követett el, miért tartóztatták le és tartják őrizetben. 7. A rendőrség köteles megmutatni önnek vagy jogi képviselőjének azon nyilvántartásokat és iratokat, amelyekből kiderül, hogy miért tartóztatták le és tartják őrizetben, illetve mi történt önnel a rendőrőrsön való tartózkodása alatt. 8. Ha tolmácsra van szüksége, a rendőrség köteles az ön számára tolmácsot biztosítani. Kérheti bizonyos dokumentumok lefordítását is. Ez a szolgáltatás ingyenes. 9. Közölje a rendőrséggel, ha nem brit állampolgár, és kapcsolatba kíván lépni a nagykövetségével vagy konzulátusával, vagy azt kéri, hogy tájékoztassák őket az őrizetbe vételéről. Ez a szolgáltatás ingyenes. 10. A rendőrség köteles tájékoztatni önt arról, hogy meddig tarthatják őrizetben. 11. Ha vádat emelnek ön ellen és az ügye a bíróság elé kerül, ön vagy jogi képviselője betekinthet a vád bizonyítékaiba a bírósági tárgyalás előtt. Ha a fenti jogaival kapcsolatban kérdése van, szóljon az őrizetbe vételt végrehajtó tisztnek. Az összefoglaló utáni oldalakon részletesebb tájékoztatást talál arról, hogyan kell a rendőrségnek önt kezelnie és önnel bánnia. A jogokról és felhatalmazásokról szóló tájékoztató jelen változata június 2-ától hatályos. 1
2 Őrizze meg ezt a tájékoztatót, és mielőbb olvassa el! Segít önnek döntéseket hozni a rendőrségen való tartózkodása alatt. 1. Ügyvédi segítség igénybevétele Az ügyvéd segíthet és tanácsot adhat jogi kérdésekben. Ha ügyvédet kér, ez még nem kelt olyan látszatot, mintha bármiben is bűnös volna. Az őrizetbe vételt végrehajtó tiszt köteles megkérdezni, hogy szüksége vane jogi tanácsadásra. Ez a szolgáltatás ingyenes. A rendőrségnek engedélyeznie kell, hogy a rendőrségen való tartózkodása alatt bármikor, éjjel vagy nappal, beszélhessen egy ügyvéddel. Ha ügyvédet kért, a rendőrség általában nem tehet fel kérdéseket addig, amíg nem volt alkalma az ügyvéddel beszélni. Amikor a rendőrség kihallgatja, kérheti, hogy a helyiségben az ügyvéd is jelen legyen önnel. Ha a rendőrségnek azt mondta, hogy nincs szüksége jogi tanácsadásra, de később meggondolta magát, tudassa ezt az őrizetbe vételt végrehajtó tiszttel, aki segít majd önnek, hogy kapcsolatba léphessen egy ügyvéddel. Ha az ügyvéd nem jelenik meg, nem lép kapcsolatba önnel a rendőrségen vagy ismételten beszélnie kellene egy ügyvéddel, szóljon a rendőrségnek, hogy újra keressék meg az ügyvédet. Ingyenes jogi tanácsadás kevésbé súlyos ügyekben: Egyes kevésbé súlyos ügyekben az ingyenes jogi tanácsadás a Criminal Defence Service (CDS) Direct (Bűnügyi Védelmi Szolgálat) szakképzett tanácsadói által nyújtott telefonos tanácsadásra korlátozódik, eltekintve néhány kivételtől, amikor az ügyvédnek meg kell jelennie a rendőrségen, például ha: ~ ha a rendőrség szeretné önt kihallgatni egy bűncselekmény ügyében, vagy a szemtanúk felismerésre bemutatási eljárását kívánja lefolytatni; ~ ha önnek megfelelő felnőtt jelenlétére van szüksége, lásd a Segítségre szoruló személyek részt; ~ ha ön nem tud telefonon beszélni, vagy ~ ha állítása szerint a rendőrség súlyos kötelezettségszegést követett el. Amikor az ingyenes jogi tanácsadás nem korlátozódik a CDS Direct telefonos tanácsadására: Kérheti, hogy ön által ismert ügyvéddel beszélhessen, és nem kell fizetnie, ha jogsegélyszolgálat keretében végzi a munkáját. Ha nincsen ügyvéd ismerőse vagy az ön által ismert ügyvéd nem elérhető, beszélhet a kirendelt ügyvéddel. Ez a szolgáltatás ingyenes. A kirendelt ügyvéd nem áll semmilyen kapcsolatban a rendőrséggel. 2
3 Az ingyenes jogi tanácsadás biztosítása: A rendőrség felhívja a Defence Solicitor Call Centre-t (DSCC, Védőügyvédtelefonközpont). A DSCC megszervezi a jogi tanácsadást a CDS Direct, az ön által kért ügyvéd vagy a kirendelt ügyvéd útján. A DSCC és a CDS Direct is olyan független szolgálat, amely ingyenes jogi tanácsadást nyújt, és semmilyen kapcsolatban nem áll a rendőrséggel. Ha szeretne maga fizetni a jogi tanácsadásért: Ha úgy kívánja, bármely esetben fizethet a jogi tanácsadásért. Amikor az ingyenes jogi tanácsadás a CDS Direct telefonos tanácsadására korlátozódik, ha kívánja, akkor is beszélhet a választott ügyvédjével telefonon. Ilyen esetekben azonban a jogsegélyszolgálat nem fizeti az ügyvédi díjat, és felkérheti önt a díj kifizetésére. A DSCC felveszi a kapcsolatot az ügyvédjével az ön nevében. Jogosult arra, hogy a választott ügyvédjével bizalmasan értekezzen telefonon, vagy az ügyvéd személyesen is meglátogathatja önt a rendőrségen. Ha a választott ügyvédje nem elérhető, a rendőrség még mindig felhívhatja a DSCC-t, hogy ingyenes jogi tanácsot kapjon a kirendelt ügyvédtől. 2. Az ön által választott személy értesítése a rendőrségen való tartózkodásáról Kérheti a rendőrséget, hogy lépjenek kapcsolatba valakivel, akinek tudnia kell, hogy ön a rendőrségen tartózkodik. Ez a szolgáltatás ingyenes. A rendőrség a lehető leghamarabb gondoskodik a kapcsolatfelvételről. 3. Betekintés a Működési szabályzatba A Működési szabályzat olyan előírások gyűjteménye, amelyek ismertetik, hogy a rendőrségnek mit szabad és mit nem szabad megtennie az ön rendőrségen való tartózkodása alatt. Tartalmazza a jelen Tájékoztatóban összefoglalt jogok részletezését is. A rendőrség engedélyezi a Működési szabályzat elolvasását, de nem olvasgathatja olyan hosszan, hogy ezzel hátráltassa a rendőrséget annak kiderítésében, hogy ön törvénysértést követett-e el. Ha el kívánja olvasni a Működési szabályzatot, szóljon az őrizetbe vételt végrehajtó tisztnek. 4. Orvosi segítség kérése, ha nem érzi jól magát vagy megsérült Szóljon a rendőrségnek, ha rosszul van, gyógyszerre van szüksége vagy megsérült. Hívnak majd az ön számára egy orvost, nővért vagy más egészségügyi szakembert, és ez a szolgáltatás ingyenes. 3
4 Beveheti a gyógyszereit, de azokat a rendőrségnek először ellenőriznie kell. Először általában egy nővér vizsgálja meg, de a rendőrség szükség esetén orvost hív. Kérhet másik orvost is, de elképzelhető, hogy ezért fizetnie kell. 5. Hallgatáshoz való jog Ha kérdéseket tesznek fel önnek a gyanított bűncselekményről, nem kell mondania semmit sem. Ha azonban a kihallgatás során nem említ valamit, amelyre később támaszkodni kíván a bíróságon, ez árthat a védelmének. Bármi, amit mond, bizonyítékként felhasználható. 6. Tájékoztatás arról, hogy milyen bűncselekmény elkövetésével gyanúsítják és miért tartóztatták le és vették őrizetbe A rendőrség köteles tájékoztatni önt annak a bűncselekménynek a természetéről, amelynek elkövetésével gyanúsítják. Ebbe beletartozik, hogy szerintük mikor és hol követték el a bűncselekményt. A rendőrség köteles azt is közölni, miért gondolják, hogy ön követte el a bűncselekményt, és szerintük miért kellett önt letartóztatni. A rendőrőrsön a rendőrség köteles közölni önnel, hogy szerintük miért kell önt fogva tartani. Mielőtt a rendőrség kihallgatná bármilyen bűncselekménnyel kapcsolatban, kötelesek kellően tájékoztatni önt és az ügyvédjét arról, hogy szerintük ön mit követett el, hogy ön megfelelően védekezhessen. Nem kötelesek azonban olyan időpontban tájékoztatást adni, amikor ez sértené a nyomozás érdekeit. Ez minden olyan bűncselekményre vonatkozik, amelyet a rendőrség véleménye szerint ön követett el. 7. Betekintés a letartóztatásával és őrizetbe vételével kapcsolatos nyilvántartásokba és dokumentumokba Amikor őrizetbe veszik a rendőrségen, a rendőrség köteles: az őrizetbe vételéről felvett jegyzőkönyvben megjelölni az őrizetbe vétel okát és szükségességét, valamint azt, hogy szerintük miért szükséges a fogva tartása. betekintést engedni önnek és ügyvédjének e nyilvántartásokba. Ezt az őrizetbe vételt végrehajtó tiszt biztosítja. Ez minden olyan bűncselekményre vonatkozik, amelyet a rendőrség véleménye szerint ön követett el. 4
5 A rendőrség köteles betekintést engedni önnek vagy az ügyvédjének a letartóztatása és őrizetbe vétele jogszerűségének vitatása szempontjából fontos dokumentumokba és anyagokba. 8. Tolmács biztosítása és egyes dokumentumok lefordítása Ha nem beszél vagy nem ért angolul, a rendőrség biztosít valakit, aki beszél az ön nyelvén és segít önnek. Ez a szolgáltatás ingyenes. Ha hallássérült vagy nehezen beszél, a rendőrség biztosít brit jelnyelvű angol tolmácsot, hogy a segítségére legyen. Ez a szolgáltatás ingyenes. Ha nem beszél vagy nem ért angolul, a rendőrség megkéri a tolmácsot, hogy tájékoztassa önt az őrizetbe vétele okáról. Ezt minden alkalommal meg kell tenni, amikor a rendőrség a fogva tartásáról hoz döntést. Minden fogva tartási döntés után, illetve ha bármilyen bűncselekmény miatt vádat emeltek ön ellen, a rendőrség köteles átadni egy az ön anyanyelvén készült jegyzőkönyvet arról, hogy miért vették őrizetbe és milyen bűncselekmény elkövetésével vádolják, kivéve, ha különleges okok szólnak ez ellen. Ezek a következők: Ha ön úgy dönt, hogy nincs szüksége a jegyzőkönyvre a védelméhez, mert pontosan érti, mi történik, tisztában van azzal, milyen következményekkel jár, ha lemond a jegyzőkönyvről, és lehetősége volt arra, hogy ügyvédtől kérjen segítséget ehhez a döntéshez. A hozzájárulását írásba kell foglalnia. Ha a védelméhez elegendő, ha a tolmács szóban lefordítja vagy összefoglalja a jegyzőkönyvet, és ön pontosan érti, mi történik. Ilyenkor az őrizetbe vételt végrehajtó tiszt engedélyére is szükség van. Ha rendőrségi kihallgatás során nem készül hangfelvétel, a tolmács az ön anyanyelvén jegyzeteket készít a kérdésekről és az ön válaszairól. Ezt ellenőrizheti, mielőtt pontos jegyzőkönyvként aláírja. Ha vallomást akar tenni a rendőrségen, a tolmács lefordítja az anyanyelvére a vallomást, hogy ellenőrizhesse, és ha megfelelő, aláírhassa. Kérheti a jelen Tájékoztató fordítását is. Ha nem áll rendelkezésre fordítás, tolmács útján kell megkapnia a tájékoztatást, és felesleges késedelem nélkül az írott fordítást is biztosítani kell az ön számára. 9. Kapcsolatfelvétel a nagykövetséggel vagy konzulátussal Ha ön nem brit állampolgár, szólhat a rendőrségnek, hogy szeretne kapcsolatba lépni a követsége főbiztosával, a nagykövetségével vagy a konzulátusával, és tudatni szeretné velük a tartózkodási helyét, és hogy miért van a rendőrségen. Meg is látogathatják önt személyesen, vagy megszervezhetik, hogy beszélhessen egy ügyvéddel. 5
6 10. Meddig tarthatják fogva Vádemelés nélkül általában legfeljebb 24 óráig tarthatják fogva. Ez meghosszabbítható, de csak akkor, ha a bűncselekményt bíró és esküdtszék is tárgyalhatja a koronabíróságon, és a rendőrparancsnok vagy a bíróság erre engedélyt ad. 36 óra eltelte után csak bíróság engedélyezheti a rendőrség számára, hogy vádemelés nélkül továbbra is fogva tartsák. Általában magasabb rangú rendőrtisztnek kell megvizsgálnia az ügyét, hogy eldöntse, szükséges-e a további fogva tartása a rendőrségen. Ezt felülvizsgálatnak hívják. Önnek jogában áll kifogással élni a döntéssel szemben, kivéve, ha az egészségi állapota ezt nem engedi meg. A jogi képviselője is jogosult az ön nevében kifogással élni a döntéssel kapcsolatban. Ha a felülvizsgáló tiszt nem helyezi önt szabadlábra, köteles megindokolni a döntését, és az okot fel kell tüntetni az Őrizetbe vételi jegyzőkönyvben. Ha a fogva tartása nem szükséges, önt szabadlábra kell helyezni. Ha a rendőrség tovább akarja folytatni a nyomozást, ön feltételesen is szabadlábra helyezhető. Ha a rendőrség a bíróságtól kéri az őrizetbe vétele meghosszabbítását: Elő kell állítaniuk önt a bírósági meghallgatáson. Kap egy példányt a tájékoztatóból, amely ismerteti a bírósággal a bizonyítékokat és azt, hogy a rendőrség miért akarja továbbra is fogva tartani. Jogosult arra, hogy ügyvéd képviselje a bíróság előtt. A rendőrség csak akkor tarthatja továbbra is őrizetben, ha a bíróság úgy véli, hogy ez szükséges, és a rendőrség körültekintően és időhúzás nélkül folytatja az ügyében a nyomozást. Ha a rendőrségnek elegendő bizonyítéka van ahhoz, hogy önt a bíróság elé állítsa, vádat emelhet a rendőrőrsön vagy postai úton is, és beidézheti a bíróság elé tárgyalásra. 11. A bizonyítékokhoz való hozzáférés, ha az ügy bíróság elé kerül Ha ön ellen bűncselekmény elkövetése miatt vádat emeltek, önnek vagy az ügyvédjének joga van betekinteni az ön ellen felhozott, valamint a védelmét esetlegesen elősegítő bizonyítékokba. Ennek a bírósági tárgyalás megkezdése előtt kell megtörténnie. A rendőrség és az ügyészség felelős a releváns dokumentumokba és anyagokba való betekintés biztosításáért. 6
7 A rendőrségen való tartózkodással kapcsolatos egyéb tudnivalók Hogyan kell önnel bánni és önt kezelni Az alábbiakban röviden összefoglaljuk, mire számíthat a rendőrségen való tartózkodása alatt. Ha szeretne többet megtudni, tekintsen bele a Működési szabályzatba, amelyben egy felsorolás ismerteti, hol találhat részletes tájékoztatást ezekről a kérdésekről. Ha bármilyen kérdése van, forduljon az őrizetbe vételt végrehajtó tiszthez. Segítségre szoruló személyek Ha ön 18 éven aluli vagy mentálisan sérülékeny, például tanulási nehézségekkel küzd vagy mentális egészségügyi problémái vannak, joga van ahhoz, hogy legyen önnel valaki a rendőrség egyes intézkedései alatt. Ez a személy a megfelelő felnőtt, és az ő számára is biztosítanak egy példányt a jelen Tájékoztatóból. A megfelelő felnőttnek önnel kell lennie, amikor a bíróság ismerteti a jogait és a rendőrségen való fogva tartásának indokát. Jelen kell lennie továbbá akkor is, amikor a rendőrség hivatalos figyelmeztetésben részesíti. A megfelelő felnőtt az ön nevében ügyvédet is kérhet. Ha úgy kívánja, a megfelelő felnőtt jelenléte nélkül is beszélhet az ügyvédjével. A rendőrségen való tartózkodása alatt szükség lehet arra, hogy a rendőrség elvégezze valamelyik alábbi tevékenységet. Ha különleges okok nem zárják ki, a megfelelő felnőttnek az intézkedés teljes időtartama alatt önnel kell lennie az alábbi esetekben: az ön kihallgatása vagy felszólítása arra, hogy írja alá az írásbeli vallomását vagy a rendőrségi jelentést; ha a rendőrség a külső ruházatán túl bármilyen ruhadarabját eltávolítja motozás céljából; ujjlenyomat vétele, fényképfelvétel vagy DNS- vagy bármilyen más minta vétele; felismerésre bemutatási eljárással kapcsolatos bármilyen intézkedés. A megfelelő felnőttnek lehetőséget kell biztosítani arra, hogy személyesen vagy telefonon keresztül jelen legyen, amikor a rendőrség felülvizsgálja az ügyét a további fogva tartás szükségességének megállapítása céljából. Ha a megfelelő felnőtt rendelkezésre áll, jelen kell lennie, amikor a rendőrség vádat emel önnel szemben bűncselekmény elkövetése miatt. A rendőrségen való tartózkodásával kapcsolatos adatok rendelkezésre bocsátása A rendőrségen való tartózkodása alatt mindent rögzítenek. Ez a nyilvántartás az Őrizetbe vételi jegyzőkönyv. 7
8 A rendőrségről való távozásakor ön, az ügyvédje vagy a megfelelő felnőtt kérhet egy példányt az Őrizetbe vételi jegyzőkönyvből. A rendőrség a lehető leghamarabb köteles az ön rendelkezésére bocsátani az Őrizetbe vételi jegyzőkönyv másolatát. A távozása után legfeljebb 12 hónapig kérheti rendőrségtől az Őrizetbe vételi jegyzőkönyv másolatát. Kapcsolattartás Azon túl, hogy ügyvédhez juthat és értesíthet valakit az őrizetbe vételéről, általában engedélyeznek még önnek egy telefonhívást. Tudassa a rendőrséggel, ha fel kíván hívni valakit telefonon. Kérhet tollat és papírt is. Elképzelhető, hogy látogatókat is fogadhat, de ezt az őrizetbe vételt végrehajtó tiszt meg is tilthatja. A zárka Amennyiben lehetséges, önt egyedül helyezik el egy zárkában. A zárkának tisztának, fűtöttnek, és megvilágítottnak kell lennie. Az ágyneműnek is tisztának és rendezettnek kell lennie. Lehetőséget kell kapnia a mellékhelyiség használatra és a tisztálkodásra. Ruházat Ha a ruháját elvették, a rendőrségnek más ruházatot kell biztosítania az ön számára. Étel és ital Napi háromszori étkezést és folyadékot kell biztosítani az ön számára. Az étkezések között is fogyaszthat folyadékot. Mozgás Lehetőség szerint biztosítani kell az ön részére minden nap a friss levegőn való tartózkodást. Amikor a rendőrség kihallgatja A kihallgatási helyiségnek tisztának, fűtöttnek, és megvilágítottnak kell lennie. Önnek nem kell állnia. A rendőrtiszteknek közölniük kell a nevüket és a rangjukat. A szokásos étkezési időkben és körülbelül 2 óránként ivás céljából engedélyezni kell, hogy szünetet tartsanak. Az őrizetben töltött minden 24 órában legalább 8 óra pihenési időre jogosult. 8
9 Vallásgyakorlás Közölje a rendőrséggel, ha bármire szüksége van a vallása gyakorlásához, amíg a rendőrségen tartózkodik. Szükség esetén vallásos könyveket és egyéb tárgyakat is a rendelkezésére tudnak bocsátani. Eltérés a szokásos szabályoktól Ügyvédi segítség igénybevétele Vannak olyan különleges esetek, amikor a rendőrségnek sürgősen ki kell hallgatnia önt, még mielőtt az ügyvéddel beszélne. Az ilyen különleges esetekre vonatkozó információkat a Működési szabályzat tartalmazza. Ez a tájékoztató ismerteti, hogy a rendőrségnek mit szabad és mit nem szabad megtennie az ön rendőrségen való tartózkodása alatt. Ha szeretné tanulmányozni a részleteket, azok a Működési szabályzat C szabályzatának 6.6. bekezdésében találhatók. Létezik egy olyan különleges eset, amikor a rendőrség nem engedélyezi, hogy a választott ügyvédjével beszéljen. Ilyen esetben lehetőséget kell adniuk arra, hogy másik ügyvédet válasszon. Ha szeretné tanulmányozni a részleteket, azok a Működési szabályzat C szabályzatának B mellékletében találhatók. Az ön által választott személy értesítése a rendőrségen való tartózkodásáról Vannak olyan különleges esetek, amikor a rendőrség nem engedélyezi, hogy bárkivel kapcsolatba lépjen. Az ilyen különleges esetekre vonatkozó információkat a Működési szabályzat tartalmazza. Ha szeretné tanulmányozni a részleteket, azok a Működési szabályzat C szabályzatának B mellékletében találhatók. Szondázás Ha alkoholos befolyásoltság alatti vezetés miatt tartóztatták le, jogában áll egy ügyvéddel beszélni. Ez a jog azonban nem jelenti azt, hogy megtagadhatja a rendőrségen az alkoholszondával, vérvétellel, vagy vizelet adásával történő mintavételt, még akkor sem, ha előtte nem beszélt az ügyvéddel. 9
10 Az évi mentális egészségügyi törvény szerinti fogva tartás A rendőrség a mentális egészségügyi törvény szerinti vizsgálat céljából is fogva tarthat valakit a rendőrőrsön. Ha önt a mentális egészségügyi törvény alapján tartják őrizetben, ez nem azt jelenti, hogy bűncselekmény miatt tartóztatták volna le. Ez azt jelenti, hogy a rendőrségnek gondoskodnia kell arról, hogy egy orvos és egy a vizsgálat elvégzéséhez értő mentális egészségügyi szakember megvizsgálhassa. A rendőrségre való érkezésétől számított 72 órán (3 napon) belül fel kell mérni az állapotát, de a rendőrség ezt a lehető leghamarabb megpróbálja elintézni. Ez idő alatt a rendőrség átviheti önt egy olyan alkalmasabb helyre, ahol a vizsgálat elvégezhető. Amíg a felmérésre vár, a rendőrség megszervezheti, hogy megvizsgálja egy jóváhagyott egészségügyi szakember. Ők nem végezhetik el a felmérést, de segíthetnek önnek bármilyen egyéb egészségügyi probléma esetén, és elmagyarázhatják a vizsgálat lényegét. Független őrizetbe vételi látogatók A közösség egyes tagjai előzetes bejelentés nélkül is bemehetnek a rendőrségekre. Ők a független látogatók, akik önkéntes alapon dolgoznak annak érdekében, hogy az őrizetbe vett személyek megfelelő bánásmódban részesüljenek és élhessenek a jogaikkal. Ön nem kérheti, hogy találkozzon a független látogatóval vagy a független látogató jöjjön el meglátogatni önt, de a független látogatók kérhetik, hogy önt láthassák. Ha egy független látogató meglátogatja önt az őrizetben töltött ideje alatt, a rendőrségtől függetlenül jár majd el, és ellenőrzi a jólétét és a jogai tiszteletben tartását. Ön azonban nem köteles beszélni velük, ha nem kíván. Panasztétel Ha panaszt kíván tenni a bánásmóddal kapcsolatban, kérje, hogy egy felügyelővel vagy magasabb rangú rendőrtiszttel beszélhessen. A szabadlábra bocsátása után is panaszt tehet bármely rendőrségen, a Független Rendőrségi Panaszügyi Bizottságnál (IPCC: Independent Police Complaints Commission), vagy az ügyvédje, illetve a parlamenti képviselője útján. 10

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság